የአሽከርካሪነት ሥልጠና የተከታታሉ  200 የዱከም ነዋሪዎች ፈተና መውሰድ እንዳልቻሉ ገለጹ
በዱከም ከተማ  ከ200 በላይ የሚሆኑ ነዋሪዎች የአሽከርካሪነት  ትምህርት ሥልጠና   የተከታተሉ ቢሆንም  የመንጃ ፈቃድ  ለመውሰድ የሚያስችለውን ፈተና መፈተን  እንዳልቻሉ  ተናገሩ ።ነዋሪዎቹ ለዋልታ ቴሌቪዥን ባቀረቡት ቅሬታ ላይ እንደገለጹት ለወራት ያህል በምስራቅ ኢንተርናሽናል የአሽከርካሪዎች ማሠልጠኛ ተቋም ሥልጠና ሲከታተሉ የቆዩ ቢሆንም  ለፈተና መቅረብ ባለመቻለቻቸው እየተጉላሉ መሆኑን አስታወቁ  ።ነዋሪዎቹ የሚጠበቅባቸውን የአሽከርካሪነት ትምህርት  የንድፈ ሐሳብና የተግባር ሥልጠናውን የተከታታሉ ቢሆንም  እስካሁን ድረስ በኦሮሚያ ክልል  የሚሠጠውን  የንድፈ ሓሳብና የተግባር  ፈተናው  መውሰድ አልቻልንም ብለዋል ።የኦሮሚያ ክልል መንገድና ትራንስፖርት ቢሮ ኃላፊ ጉዳዩን አስመልክቶ ዋልታ ቴሌቪዥን ላቀረበላቸው  ጥያቄ  ምላሽ መሥጠት አልቻሉም ።እስካሁን በተደረገው ማጣራት ግን ለአሽከርካሪነት  የትምህርት ሥልጠና ሲሰጥ የቆየው ምስራቅ  ኢንተርናሽናል የአሽከርካሪዎች ተቋም ለሥልጠና የሚያበቃውን የደረጃ መሥፈት የማያሟላ በመሆኑ መዘጋቱ  ተረጋግጧል ።የጉዳዩን በማስመልከት ከዋልታ ቴሌቪዥን ጥያቄ የቀረበላቸው የዱከም ከተማ የመንገድና ትራንስፖርት  ምክትል ኃላፊው አቶ ታደሰ ደገፋ በበኩላቸው እንደገለጹት ተቋሙ በክልሉ  የመንገድና ትራንስፖርት ቢሮ ተዘግቶ እያለ ሠልጣኝ ተማሪዎችን በመመዝገብ ሥልጠና በመሥጠት  ህገወጥ ተግባር ሲፈጽመ መቆየቱን ተናግረዋል ።          